На основу члана 83. став 1. Закона о избору народних посланика („Службени гласник РС“, број 14/22) и пресуде Управног суда 18 Уж 31/22 од 21. марта 2022. године, Републичка изборна комисија, на седници одржаној 22. марта 2022. године, донела је

О Д Л У К У

О УТВРЂИВАЊУ ДОПУНЕ ЗБИРНЕ ИЗБОРНЕ ЛИСТЕ

КАНДИДАТА ЗА НАРОДНЕ ПОСЛАНИКЕ

НАРОДНЕ СКУПШТИНЕ

 Овом одлуком врши се допуна Збирне изборне листе кандидата за народне посланике Народне скупштине, на изборима расписаним за 3. aприл 2022. године, утврђена Одлуком о утврђивању Збирне изборне листе кандидата за народне посланике Народне скупштине („Службени гласник РС“, број 37/22), тако што се, под редним бројем 19, додаје изборна листа, са личним именима кандидата за народне посланике и подацима о години њиховог рођења, занимању и месту пребивалишта, и то:

**19. РУСКИ МАЊИНСКИ САВЕЗ – МИЛЕНА ПАВЛОВИЋ,** **ПАВЛЕ БИХАЛИ ГАВРИН (СРПСКО РУСКИ ПОКРЕТ,** **СРПСКО РУСКА ПАРТИЈА ВУКОВИ, ПОКРЕТ ГРКА** **СРБИЗА)**

Имајући у виду наведено износ средстaва из јавних извора, који се додељује подносиоцима проглашених изборних листа за избор народних посланика Народне скупштине Републике Србије (парламентарни избори), који су дали изјаву да ће користити средства из јавних извора за покриће трошкова изборне кампање, утврђује се у висини од:

**20.500.667,00 динара**

Повлачи се образац Депозитни рачун за изборно јемство – парламентарни избори и замењује новим образцем:

|  |
| --- |
|  **ИЗНОС СРЕДСТAВА ИЗ ЈАВНИХ ИЗВОРА**Износ средстaва из јавних извора, који се додељује подносиоцима проглашених изборних листа за избор народних посланика Народне скупштине Републике Србије (парламентарни избори), који су дали изјаву да ће користити средства из јавних извора за покриће трошкова изборне кампање, утврђен је у висини од: **20.500.667,00 динара** |

|  |
| --- |
|  **ДЕПОЗИТНИ РАЧУН**У сладу са чланом 25. Закона о финансирању политичких активности („Службени гласник РС“, број:14/22) а ради обезбеђења изборног јемства учесници на парламентарним изборима, који ће се одржати 3. априла 2022. године, могу извршити уплату изборног јемства на рачун:**Депозитни рачун за уплату средства изборног јемства број:****840-0000000841804-14****Сврха уплате**: Уплата изборног јемства у складу са чланом 25. ст. 2. и 3. Закона офинансирању политичких активности („Службени гласник РС“, број: 14/22), за изборну листу \_\_\_\_\_\_\_\_\_\_\_\_\_\_\_\_**Прималац**: Република Србија – Министарствo финансија |